אסתי גינזבורג ילדה בן בכור
כי בסוף כל הריון מגיעה לידה. נשות הביצה ממשיכות ללדת, במה שמסתמן כבייבי בום סלבס של העשור. אסתי גינזבורג ולירון ויצמן כבר אמהות, אז מי ממתינה לצירים?
גל יונגר יום ראשון, 08 בפברואר 2015, 11:46
מזל טוב ובשעה טובה, האמא הכי צעירה בביצה, אסתי גינזבורג (צילום מסך: וואלה סלבס)
לאחר שעברנו את גל ההריונות והלידות הראשון של נשות הביצה, ראו ערך נינט טייב ורוסלנה רודינה, מגיע הגל השני של הצירים והאפידורל של הסלבס. אז מי ילדו לאחרונה?
אסתי גינזבורג ילדה בן
אפשר לאחל מזל טוב ובשעה טובה לדוגמנית אסתי גינזבורג (25) ולבעלה, איש העסקים עדי קייזמן (40), שהגיעו אמש (שבת) לבית החולים 'תל השומר', הרחיבו את התא המשפחתי והביאו לעולם את בנם המשותף הראשון.
לגינזבורג זהו הבן הבכור, ואילו עבור קייזמן מדובר בבן שני, אחרי בת בכורה מנישואיו הקודמים לעופרה שטראוס.
מהיום אמרו אבא ואמא, גינזבורג וקייזרמן הפכו להורים (צילום מסך: וואלה! סלבס, ניר פקין)
הכי כן: לירון ויצמן ילדה בת
רגילים לראות אותה כל ערב לצד האיש והבשורה, בתכנית 'ערב טוב עם גיא פינס'? מעכשיו תצטרכו להיפרד לתקופה מהמגישה לירון ויצמן (30), שיצאה לחופשת לידה בשבוע שעבר והפכה לאמא מן המניין לאחר ניתוח קיסרי בבית החולים 'איכילוב' שבתל אביב.
ויצמן, שהספיקה לצעוד לחופה לפני כשנתיים וחצי יד ביד עם בן זוגה עורך הדין, אורי סמית, תהיה עסוקה בתקופה הקרובה בהחלפת חיתולים, ואנחנו בינתיים ניאלץ להמתין בסבלנות לחזרתה לשגרה.
>> מחפשות מקום לחגוג את הולדת הבת? מצאו אולם לברית
המגישה שהפכה לאם, מזל טוב ללירון ויצמן (צילום מסך: אינסטגרם)
ויש כאלה שעדיין ממתינות שיעברו תשעה חודשים והן תוכלנה להוביל את עצמן לבית החולים וללדת. אז מי מחכה לצירים?
אור גרוסמן ללא מעצורים
צרות באות בצרורות, אך במקרה של הדוגמנית והשחקנית אור גרוסמן (26), גם ברכות. לאחר שקיבלה הצעת נישואים מבן זוגה ג'יימי דינר (ביום בו הגרוש שלה, לני שפורן כרע ברך גם הוא), התבשרנו לדעת כי גרוסמן נמצאת בחודשים הראשונים להריונה.
גרוסמן, שהספיקה להתחתן ולהתגרש לפני שנתיים, משדרת ביום יום שלה עסקים כרגיל, לאחרונה גם דגמנה בתצוגת האופנה של חברת 'רנואר' כאחת הדוגמניות ועדיין לא הציגה בטן בולטת מהרגיל. אז מה נותר לאחל לה? שיהיה הריון קל נטול בחילות.
גרוסמן בדרך לעוד מסיבה? לא לעוד הרבה זמן (צילום מסך: וואלה! סלבס, ניר פקין)
די לשמועות: עדי הימלבלוי בהריון ראשון
לאחר שאמרה 'איי דו' לידידה הטוב מהעבר, נדב פלד וסיימה עם ארגוני החתונה, אפשר לאחל בשעה טובה לשחקנית והדוגמנית, עדי הימלבלוי (30), שמצטרפת לשורת הכוכבות ההריוניות.
לאחר שכוכבת הילדים הימלבלוי התחתנה, גל השמועות סביב ההיריון שלה הגיעו מכל כיוון ולכן כשהבינה כי לא תוכל להסתיר את הבטן המבצבצת או להחזיק כוס יין באירועי השקה, החליטה לאמת את הדברים ולאשר את החדשות.
עובדים לפי הספר: חתונה, היריון, ילד, הימלבלוי ופלד (צילום מסך: וואלה! סלבס)
אף פעם לא מאוחר: שירז טל בהריון
חשק למלפפונים חמוצים באמצע הלילה? כנראה שאף פעם לא מאוחר להיכנס להריון ובמקרה של הדוגמנית, שירז טל, גם בגיל 40. הדוגמנית, שרק בשנה שעברה דגמנה שמלות כלה עבור המעצב עידן כהן, החליטה בשיתוף איש ההייטק ובן זוגה, רוב אנדרס (40), להגדיל את המשפחה ולהביא ילד משותף לילדיהם הקטנים מנישואיהם הקודמים.
כיצד לדעתכם תקרא אסתי גינזבורג לבנה? שתפו אותנו פה בתגובות או בעמוד הפייסבוק של וואלה! מזל טוב